Anugerah Bintang Popular Berita Harian ke-18

Anugerah Bintang Popular Berita Harian ke-18 diadakan pada 3 April 2005 di Arena of Stars, Genting Highlands, serta disiarkan secara langsung di TV3 dan Era FM. Untuk kali kedua, Fauziah Ahmad Daud dan Salih Yaacob menyandang tugas sebagai pengacara.

Siti Nurhaliza merangkul gelaran Bintang Paling Popular dengan 110,585 undian keseluruhan hasil sumbangan pembaca Berita Harian. Beliau berjaya merangkul hadiah utama, kereta Kia Optima 2.0 bernilai RM 115,000 tajaan Naza Kia Sdn. Bhd. dan set barang kemas berasaskan mutiara tajaan Rafflesia The Pearl Centre bernilai RM 180,000. Walau bagaimanapun, Siti tidak dapat hadir untuk menerima trofi kerana masih berada di England untuk persembahan solonya di Royal Albert Hall, London sejak 1 April 2005.

Persembahan
 Terhangat Di Pasaran (KRU & Adam) - pembukaan
 Kau Yang Satu (Ramli Sarip & Raihan) - segmen mengenang mangsa tsunami
 Hey Waley (Reshmonu) 
 Baik Punya Cilok (Hans Isaac, Awie, AC Mizal dan Afdlin Shauki)
 Medley Uji Rashid - 11 lagu dinyanyikan Misha Omar - segmen tribute kepada biduanita Uji Rashid.
  Penutup: Kumpulan Kembara dengan tiga anggotanya - M. Nasir, A. Ali dan S. Sahlan - selepas 21 tahun berpisah.

Pemenang
 Bintang Paling Popular: Siti Nurhaliza
 Anugerah Seniman Veteran: Jins Shamsuddin
 Anugerah Biduanita Veteran: Uji Rashid
 Anugerah Khas Bintang Popular: Yusof Haslam
 Pelakon Filem Lelaki Popular: Rosyam Nor
 Pelakon Filem Wanita Popular: Erra Fazira
 Penyanyi Lelaki Popular: Yusry
 Penyanyi Wanita Popular: Siti Nurhaliza
 Artis Berkumpulan/Duo Popular: Spider
 Penyanyi Nasyid Popular: Rabbani
 Pelakon TV/VCD Lelaki Popular: Rosyam Nor
 Pelakon TV/VCD Wanita Popular: Eja
 Artis Komedi Lelaki Popular: Saiful Apek
 Artis Komedi Wanita Popular: Sheila Rusly
 Artis Baru Lelaki Popular: Vince Chong
 Artis Baru Wanita Popular: Jaclyn Victor
 Artis Bukan Melayu Popular: Vincent Chong
 Pengacara TV Lelaki Popular: Aznil Nawawi
 Pengacara TV Wanita Popular: Raja Azura
 Penyampai Radio Lelaki Popular: Halim Othman
 Penyampai Radio Wanita Popular: Linda Onn

Rujukan

Pautan luar
Senarai Berita ABP 2005 
Arkib Pemenang ABP (2005) 

2005